Αθήνα 14-7-2022

 **ΔΕΛΤΙΟ ΤΥΠΟΥ**

Ο **Πανελλήνιος Ιατρικός Σύλλογος (ΠΙΣ)** καθώς και οι **Ιατρικοί Σύλλογοι** όλης της χώρας, στηρίζουν τα δίκαια αιτήματα και τις δράσεις των εργαστηριακών και κλινικοεργαστηριακών ιατρών που κινητοποιούνται από **18, 19 και 20 Ιουλίου,** σύμφωνα και με τις πάγιες θέσεις και τις αποφάσεις της Γενικής Συνέλευσης του ΠΙΣ στις 16/4/22.

Ο **ΠΙΣ** και οι **Ιατρικοί Σύλλογοι** όλης της χώρας καλούν για καθολική συμμετοχή στις κινητοποιήσεις και επιπλέον ζητούν την υποστήριξη και των κλινικών ιατρών στον αγώνα των συναδέλφων τους.

Ενωμένοι και συνεπείς αγωνιζόμαστε για την κατάργηση του **clawback**, την ελάφρυνση των συσσωρευμένων αναγκαστικών υποχρεώσεων και την καθιέρωση αξιοπρεπών αμοιβών και αποζημιώσεων.

Παράλληλα ο **Πανελλήνιος Ιατρικός Σύλλογος (ΠΙΣ)** και οι **Ιατρικοί Σύλλογοι** ζητούν αύξηση του προϋπολογισμού για τις διαγνωστικές εξετάσεις, ώστε να αποπληρώνονται όλες οι υπηρεσίες που παρέχονται από τους ιατρούς.

Ζητάμε ταχείες πολιτικές αποφάσεις για την αναγκαία άμεση βελτίωση της οικονομικής κατάστασης των Εργαστηρίων, που συνιστά όρο επιβίωσης.